கேள்வி: 1958 - இலங்கை நிகழ்வுகள் குறித்து விரிவாக சொல்லுங்கள்.
பதில்: *மே 22 &ndash; 1958 இலங்கை இனக்கலவரம் ஆரம்பமானது. அடுத்த சில நாட்களில் நூற்றுக்கணக்கான தமிழர்கள் சிங்களவர்களால் படுகொலை செய்யப்பட்டனர். *மே 23 &ndash; மட்டக்களப்பு தொடருந்து ஒன்று தடம் புரண்டது. *மே 24 &ndash; இலங்கையில் பொலன்னறுவை தொடருந்து நிலையத்தில் தொடருந்தில் வந்த தமிழ்ப் பயணிகள் தாக்கப்பட்டுக் கொல்லப்பட்டனர். பல இடங்களிலும் இனக்கலவரம் பரவியது. *மே 25 &ndash; பொலன்னறுவைவையில் ஊரடங்கு உத்தரவு பிறப்பிக்கப்பட்டது. *மே 27 &ndash; இலங்கை முழுவதற்கும் அவசரகாலச் சட்டம் அறிவிக்கப்பட்டு, ஊடகத் தணிக்கை அமுல்படுத்தப்பட்டது. நாடு முழுவதும் ஊரடங்கு உத்தரவு பிரப்பிக்கப்பட்டது. *மே 27 &ndash; இலங்கைத் தமிழரசுக் கட்சி, ஜாதிக விமுக்தி பெரமுன ஆகிய கட்சிகள் தடை செய்யப்பட்டன. *மே 27 &ndash; இலங்கையின் தெற்கே பாணந்துறையில் சிங்களக் காடையர்களால் இந்துக் கோவில் ஒன்று எரிக்கப்பட்டு, கோவில் பூசகர் உயிருடன் எரித்துக் கொல்லப்பட்டார். *மே 28 &ndash; கல்கிசையில் தமிழருக்கு எதிராக வன்முறையில் ஈடுபட்ட ஆயிரத்திற்கும் அதிகமானோர் இராணுவத்தினரால் கலைக்கப்பட்டனர். *மே 28 &ndash; கல்கிசை, ஓட்டல் வீதியில் தமிழர் ஒருவர் உயிருடன் எரிக்கப்பட்டார். *மே 29 &ndash; யாழ்ப்பாணம் எந்த ஒரு சிங்களவரும் கொல்லப்படவில்லை என அங்கு பயணம் மேற்கொண்ட பாதுகாப்பு அமைச்சுச் செயலாளர் குணசேன டி சொய்சா இலங்கைப் பிரதமர் எஸ். டபிள்யூ. ஆர். டி. பண்டாரநாயக்காவிற்கு அறிவித்தார். யாழ்ப்பாணம் நாக விகாரை தீயிட்டுக் கொளுத்தப்பட்டது. *மே 30 &ndash; இலங்கையின் தெற்கே கலவரங்களால் பாதிக்கப்பட்ட இலங்கைத் தமிழர் அகதிகளாக கொழும்பு றோயல் கல்லூரி, புனித பீட்டர் கல்லூரி ஆகியவற்றில் தங்க வைக்கப்பட்டனர். *சூன் 1 &ndash; யாழ்ப்பாண மாவட்டம் துப்பாக்கிகள் வைத்திருக்கும் அனைவரும் அவற்றைக் காவல்துறையினரிடம் ஒப்படைக்குமாறு கட்டளையிடப்பட்டது. *சூன் 1 &ndash; கலவரங்களில் பாதிக்கப்பட்ட 4,397 தமிழ் அகதிகள் கொழும்பில் இருந்து கப்பல் மூலம் காங்கேசன்துறைக்குக் கொண்டு செல்லப்பட்டனர். அங்கிருந்து 2,100 சிங்களவர்கள் கொழும்புக்குக் கொண்டு வரப்பட்டனர். *சூன் 5 &ndash; இலங்கைத் தமிழரசுக் கட்சியின் 10 உறுப்பினர்கள் வீட்டுக் காவலில் வைக்கப்பட்டனர். *சூன் 6 &ndash; மேலும் 5,029 தமிழர் கப்பல் மூலம் யாழ்ப்பாணம் அனுப்பப்பட்டனர். *சூன் 8 &ndash; ஜாதிக விமுக்தி பெரமுன கட்சித் தலைவர் கே. எம். பி. ராஜரத்தினா வீட்டுக் காவலில் வைக்கப்பட்டார். *சூன் 22 &ndash; பிரதமர் எஸ். டபிள்யூ. ஆர். டி. பண்டாரநாயக்கா தமிழ் மொழிக்கான சிறப்புச் சட்ட வரைபை தனது இலங்கை சுதந்திரக் கட்சியிடம் சமர்ப்பித்தார்.